Verejný obstarávateľ: **UNIVERZITNÁ NEMOCNICA BRATISLAVA**

**Pažítková 4, 521 01 Bratislava**

zákazka S NÍZKOU HODNOTOU

(§ 117 zákona č. 343/2015 Z.z. o verejnom obstarávaní a o zmene a doplnení

niektorých zákonov v znení neskorších predpisov (ďalej len „zákon“)

**VÝZVA NA PREDKLADANIE PONÚK**

Predmet zákazky:

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

**[Názov tovaru/služby ktorý/á je predmetom zákazky]**

V Bratislave, 01/2018

**Výzva č.: R1-9/17/ 2018**

OBSAH VÝZVY

ČASŤ A POKYNY PRE UCHÁDZAČOV

**I. VŠEOBECNÉ INFORMÁCIE**

1. Identifikácia verejného obstarávateľa
2. Predmet zákazky
3. Komplexnosť dodávky – Rozsah a úplnosť zákazky
4. Zdroj finančných prostriedkov
5. Typ zmluvy
6. Miesto a termín plnenia
7. Variantné riešenie
8. Platnosť ponuky
9. Náklady na ponuku
10. Podmienky zrušenia súťaže

**II. KOMUNIKÁCIA, DOROZUMIEVANIE A VYSVETĽOVANIE**

1. Komunikácia a dorozumievanie medzi verejným obstarávateľom a uchádzačom alebo záujemcom
2. Vysvetľovanie podmienok súťaže
3. Obhliadka miesta plnenia

**III. PRÍPRAVA PONUKY**

1. Jazyk a predkladanie ponuky
2. Mena a ceny uvádzané v ponuke
3. Vyhotovenie ponuky
4. Obsah ponuky

**IV. PREDKLADANIE A OTVÁRANIE PONÚK**

1. Predkladanie ponuky
2. Miesto a lehota na predkladanie ponúk
3. Miesto otvárania a hodnotenia ponúk
4. Podmienky zrušenia výzvy

**V. VYHODNOTENIE PONÚK**

1. Preskúmanie ponúk
2. Cena a kritéria na vyhodnotenie ponúk
3. Vysvetlenie ponuky

**VI. PRIJATIE ZMLUVY**

1. Uzavretie zmluvy

**VII. DÓVERNOSŤ A ETICKÉ PODMIENKY**

1. Dôvernosť procesu verejného obstarávania
2. Etické podmienky

ČASŤ B OPIS PREDMETU ZÁKAZKY

ČASŤ C SPÔSOB URČENIA CENY A OBCHODNÉ PODMIENKY DODANIA PREDMETU ZÁKAZKY

ČASŤ D PODMIENKY ÚČASTI UCHÁDZČOV

ČASŤ E KRITÉRIÁ NA HODNOTENIE PONÚK A SPôSOB ICH UPLATNENIA

ČASŤ F Návrh uchádzača na plnenie kritérií na hodnotenie ponúk

### ČASŤ A

### POKYNY PRE UCHÁDZAČOV

### I. VŠEOBECNÉ INFORMÁCIE

### 1. Identifikácia verejného obstarávateľa

Názov organizácie: **Univerzitná nemocnica Bratislava**

Sídlo organizácie: **Pažítková 4, 821 01 Bratislava**

IČO: **31 813** **861**

Zastúpená: **Radou riaditeľov**

Bankové spojenie: Štátna pokladnica

Číslo účtu: IBAN SK58 8180 0000 0070 0027 9808

Kontaktná osoba: Ing. , Ing. Arch. Jiří Zlámal

Telefón: +421 2 48 234 973

E-mail: [zlamalg@unb.sk](mailto:zlamalg@unb.sk)

*(ďalej len „verejný obstarávateľ“ alebo „objednávateľ“*

**2. Predmet zákazky**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnice Bratislava“**

Špecifikácia predmetu zákazky:

V dôsledku plánovanej rekonštrukcie existujúcej stavby univerzitnej nemocnice Ružinov, v katastrálnom území Ružinov, je potrebné v prípravnej fáze vytvoriť dokumentáciu, pričom návrh postupnosti stavebných činností musí zohľadňovať nepretržité poskytovanie zdravotnej starostlivosti. Postup samotnej rekonštrukcie musí zabezpečiť na disponibilných projektových pozemkoch maximálnu hospodárnosť, minimalizáciu dočasných záberov verejných priestranstiev a maximálnu ochranu peších chodcov. Projekt bude navrhnutý v súlade s platnými normami, predpismi a platným legislatívnym rámcom.

Realizácia plnenia predmetu zákazky sa požaduje tak, aby bola zabezpečená a umožnená štandardná prevádzka príslušného zdravotníckeho zariadenia a nedošlo k obmedzeniu prevádzky nemocnice ako celku.

Spoločný slovník obstarávania(CPV)

71242000-6 – Príprava projektov a návrhov, odhad nákladov

**Predpokladaná hodnota zákazky (PHZ)**

**Celková maximálna predpokladaná cena:** **49.939,- EUR bez DPH**.

(viď. Opis predmetu zákazky)

**3. Komplexnosť zákazky - Rozsah a úplnosť zákazky**

3.1 Predmet zákazky nie je rozdelený.

**4. Zdroj finančných prostriedkov**

* 1. Predmet zákazky bude financovaný z kapitálových zdrojov verejného obstarávateľa vyčlenených na tento účel.
  2. Preddavok ani zálohová platba sa nebude poskytovať.
  3. Vlastná platba bude realizovaná formou bezhotovostného platobného styku prostredníctvom finančného úradu verejného obstarávateľa, po dodaní predmetu zákazky, v súlade s uzavretou zmluvou o dielo, na zhotoviteľom vystavenú faktúru, ktorej splatnosť je minimálne 30 dní.

**5. Typ Zmluvy**

* 1. Výsledkom verejného obstarávania bude uzavretie zmluvy o dielo medzi verejným obstarávateľom a jednou fyzickou alebo právnickou osobou - úspešným uchádzačom verejného obstarávania (ďalej len „uchádzač“), uzatvorenej v súlade s ustanoveniami Obchodného zákonníka v znení neskorších predpisov, ako formy zadávania zákazky.

### 6. Miesto a termín plnenia

* 1. Miestom plnenia je sídlo verejného obstarávateľa.
  2. Miestom riešenia predmetu zákazky je pracovisko **UNB Nemocnica Ružinov, Ružinovská 6, Bratislava 826 06.**
  3. Termínom plnenia sa rozumie doba vyhotovenia diela. Bude sa vyžadovať sa čo najskorší termín vyhotovenia diela, **(lehota dodania je deklarovaná verejným obstarávateľom v návrhu zmluvy o vykonaní diela a poskytnutí súvisiacich služieb na predmet zákazky, čl. 4 Miesto a čas plnenia)** od nadobudnutia účinnosti zmluvy.
  4. Zmluva sa uzavrie na dobu určitú, do vyhotovenia diela.

**7. Variantné riešenie**

Neumožňuje sa predkladať variantné riešenie.

**8. Platnosť ponuky**

Ponuky zostávajú platné počas lehoty viazanosti ponúk do **júla** **2018**

**9. Náklady na ponuku**

* + 1. Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.
    2. Doručené ponuky sa uchádzačovi nevracajú, ale zostávajú u verejného obstarávateľa, ako súčasť dokumentácie verejného obstarávania.

**10. Podmienky zrušenia súťaže**

* + 1. Verejný obstarávateľ si vyhradzuje právo neprijať ponuku v prípade, ak bude neregulárna alebo inak neprijateľná pre verejného obstarávateľa, alebo sa zmenili okolnosti, za ktorých sa táto súťaž vyhlásila a nebolo ich možné vopred predpokladať.
    2. Verejný obstarávateľ si vyhradzuje právo zrušiť vyhlásený postup verejného obstarávania a neprijať ani jednu ponuku v prípade neobvykle nevýhodných zmluvných podmienok alebo nevýhodnej cenovej ponuky uchádzačov. Vyhradzuje si právo súťaž zrušiť, ak predložené ponuky prekročia jeho finančné limity.

**II. komunikácia, Dorozumievanie a vysvetľovanie**

**11. Komunikácia a dorozumievanie medzi verejným obstarávateľom a uchádzačom alebo záujemcom**

* 1. Komunikácia a iné dorozumievanie (ďalej len „informácie“) medzi verejným obstarávateľom a uchádzačmi alebo záujemcami sa uskutoční výhradne prostriedkami, ktorými je možné trvale zachytiť ich obsah, písomnou formou (poštovou zásielkou, faxom, elektronickou poštou alebo osobným doručením).

**12. Vysvetľovanie podmienok súťaže**

12.1 V prípade potreby vysvetliť údaje uvedené vo výzve, môže ktorýkoľvek z uchádzačov podľa bodu 11. požiadať o ich vysvetlenie priamo u zodpovednej osoby na adrese uvedenej v bode 1 týchto podkladov výzvy.

**13. Obhliadka miesta plnenia**

* 1. Obhliadka miesta plnenia pre uskutočnenie kvalitného a obsahovo zodpovedajúceho projektu pre investičný zámer je verejným obstarávateľom odporúčaná.
  2. Verejný obstarávateľ odporúča záujemcom zúčastniť sa obhliadky miesta uskutočnenia plnenia, z dôvodu oboznámenia sa so stávajúcim technickým stavom stavby, aby si sami overili, premerali a skontrolovali skutočnosť a získali informácie nevyhnutné na prípravu a spracovanie ponuky.

Obhliadka miesta plnenia sa uskutoční v dňoch**: 18.01. 2018 a 19.01.01.2018.**

* 1. Termín obhliadky a miesto stretnutia je potrebné dohodnúť vopred so zodpovedným pracovníkom Univerzitnej nemocnice Bratislava:

**Radoslav Gajdoš** –samostatný odborný referent investičného oddelenia UNB

Tel. kontakt - +421 905 663 337

Email: [radoslav.gajdos@unb.sk](mailto:radoslav.gajdos@unb.sk)

**III. Príprava ponuky**

**14. Jazyk a predkladanie ponuky**

* 1. Celá ponuka, tiež doklady a dokumenty v nej predložené musia byť vyhotovené v slovenskom jazyku.
  2. Uchádzač so sídlom mimo územia Slovenskej republiky, predkladá ponuku v pôvodnom jazyku a súčasne predloží úradný preklad do slovenského jazyka. Doklady pre splnenie podmienok účasti vo verejnom obstarávaní predloží v pôvodnom jazyku a súčasne úradne preložené do slovenského jazyka. V prípade zistenia rozdielov je rozhodujúci preklad do slovenského jazyka.

**15. Mena a ceny uvádzané v ponuke**

* 1. Navrhovaná zmluvná cena musí byť stanovená podľa § 3 zákona č. 18/1996 Z.z. o cenách v znení neskorších predpisov.
  2. Uchádzačom navrhovaná zmluvná cena bude vyjadrená v  EUR ako štátnej meny Slovenskej republiky bez DPH, sadzbou DPH a cena vrátane DPH.
  3. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní v ponuke.

**16. Vyhotovenie ponuky**

* 1. Doklady a dokumenty tvoriace obsah ponuky, požadované vo výzve, musia byť v ponuke predložené **ako scany originálov alebo scany úradne overené kópie týchto dokladov alebo dokumentov,** pokiaľ nie je určené inak. Originály budú predložené na základe výzvy verejného obstarávateľa úspešnému uchádzačovi.
  2. Všetky predložené doklady musia odrážať skutočný stav uchádzača v čase, v ktorom sa zúčastňuje súťaže.
  3. Ponuka musí byť vyhotovená a predložená formou scanu na zaslanie emailovou formou tak, že ponuka bola vopred vyhotovená v listinnom a výkresovom originálnom vyhotovení, v písomnej forme( podpísané zodpovedným projektantom a opatrené platnou pečiatkou odbornej spôsobilosti), vytlačená tlačiarňou počítača alebo napísaná písacím strojom, perom s nezmazateľným atramentom, na PC a pod. a následne scanovaná a následne zaslaná elektronickou formou verejnému obstarávateľovi.

**17. Obsah ponuky**

* 1. Ponuka vo vyhotovení podľa bodu 16.3 /predložená uchádzačom/ musí obsahovať všetky požadované doklady, dokumenty a vyhlásenia vo forme uvedenej v tejto výzve. Uchádzač nie je oprávnený meniť znenie dokladov a dokumentov, ktorých vzory sú súčasťou týchto súťažných podkladov, je však povinný a zodpovedný za ich správne a pravdivé vyplnenie a pravdivo uviesť všetky údaje týkajúce sa tejto súťažnej ponuky a návrhov na plnenie kritérií pre výber najvhodnejšej ponuky.
  2. **Ponuka musí byť zostavená podľa nasledujúcich bodov:**

/a odporúča sa očíslovať listy v ponuke/

* + 1. **Identifikačné údaje uchádzača** - obchodný názov uchádzača, presná adresa sídla, IČO, DIČ, IČ DPH, číslo účtu a **bankové spojenie (IBAN),** štatutárny orgán a jeho adresa, respek osoby oprávnenej konať za uchádzača, telefón, fax, email a kontaktná zodpovedná osoba uchádzača pre túto zákazku.
    2. **Obsah súťažnej ponuky** s číslami jednotlivých listov – t.j. kompletný súpis všetkých listov predložených v ponuke.
    3. **Čestné vyhlásenie uchádzača,** podpísané zodpovednou osobou a opatrené pečiatkou organizácie, že uchádzač súhlasí so všetkými podmienkami a požiadavkami verejného obstarávateľa uvedenými vo výzve, že chce za úhradu poskytnúť verejnému obstarávateľovi plnenie pri dodržaní podmienok určených verejným obstarávateľom, bez dodatočného určovania iných osobitných podmienok, a že všetky doklady a dokumenty predložené v ponuke sú úplné a pravdivé.
    4. **Vyhlásenie uchádzača,** že nie je členom skupiny, ktorá predkladá ponuku do tejto súťaže.

V prípade, že je uchádzačom skupina, takýto uchádzač je povinný v ponuke predložiť úradne overený doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti so zadávaním tejto zákazky. Zároveň v tomto doklade každý člen skupiny uvedie záväzok, že dodrží zloženie skupiny ako pri vyhodnocovaní ponúk, tak aj pri realizácii predmetu obstarávania, resp. záväzok vytvorenia právnych vzťahov v prípade prijatia ponuky verejným obstarávateľom.

* + 1. **Podmienky účasti** – doklady a dokumenty k preukázaniu splnenia podmienok účasti týkajúcich sa **osobného postavenia, finančného a ekonomického postavenia a technickej alebo odbornej spôsobilosti podľa § 32, 33 a 34 zákona č.343/2015** o verejnom obstarávaní a o zmene a doplnení niektorých zákonov v znení neskorších
    2. **Návrh zmluvy s uvedením ceny za predmet zákazky,** t.j. s uvedením cien podľa návrhu uchádzača, minimálne v jednom vyhotovení podpísaný oprávnenou osobou a opatrený pečiatkou organizácie.
    3. **Ponúknutú cenu za predmet zákazky podľa časti „C**. Spôsob určenia ceny a obchodné podmienky dodania predmetu zákazky“, tejto výzvy a vyplnením

**časti „F“.**

* + 1. Návrh na plnenie kritérií na vyhodnotenie ponúk.
    2. **Harmonogram výrobných výborov.** Harmonogram rozpracovanosti projektu pre investičný zámer a rozloženie výrobných výborov až do odovzdania projektu.
    3. **Fotokópia dokladu preukazujúceho oprávnenie poskytovať službu,** ktorá je predmetom tohto verejného obstarávania.
    4. **Uchádzač predloží Osvedčenie za minimálne jedného oprávneného stavebného inžiniera v kategórii Komplexné architektonické a inžinierske služby** a súvisiace technické poradenstvo, vydaný Slovenskou komorou stavebných inžinierov, resp. iný ekvivalentný doklad vydaný v krajine Európskej únie.
    5. **Referencie** projektov alebo dokumentácií **za predchádzajúce 3 roky** s rovnakou alebo obdobnou problematikou riešenia.

**IV. Predkladanie a HODNOTENIE ponúk**

**18. Predkladanie ponuky**

**Uchádzač predkladá ponuku formou emailovej pošty na adresu:** [**zlamal@unb.sk**](mailto:zlamal@unb.sk)**.**

**19. Miesto a lehota na predkladanie ponúk**

* 1. Lehota na predkladanie ponúk uplynie dňom:  **30.01. 2018 o 12:00:00 hod. miestneho času.**
  2. Ponuka predložená po uplynutí lehoty na predkladanie ponúk uvedenej vo výzve nebude hodnotená.

**20. Miesto otvárania a hodnotenia ponúk**

* 1. Hodnotenie ponúk uskutoční **bez možnej účasti** uchádzačov na adrese:

**Univerzitná nemocnica Bratislava, Riaditeľstvo**

**Pažítková 4, Bratislava**

1. **Podmienky zrušenia výzvy**

Verejný obstarávateľ si vyhradzuje právo neprijať ponuku v prípade, ak bude neregulárna alebo inak neprijateľná pre verejného obstarávateľa, alebo sa zmenili okolnosti, za ktorých sa táto súťaž vyhlásila a nebolo ich možné vopred predpokladať.

Verejný obstarávateľ si vyhradzuje právo zrušiť vyhlásený postup verejného obstarávania a neprijať ani jednu ponuku v prípade neobvykle nevýhodných zmluvných podmienok alebo nevýhodnej cenovej ponuky uchádzačov. Vyhradzuje si právo súťaž zrušiť, ak predložené ponuky prekročia jeho finančné limity.

**V. Vyhodnotenie ponúk**

**22. Preskúmanie ponúk**

22.1 Do vyhodnocovania budú zaradené iba uchádzači, ktorých ponuky:

* obsahujú všetky náležitosti uvedené v bodoch 16. a 17.,
* vyhoveli podmienkam účasti vo verejnom obstarávaní uvedeným vo výzve  a v týchto súťažných podkladoch.
  1. Platnou ponukou je ponuka uchádzača, ktorá vyhovuje všetkým požiadavkám verejného obstarávateľa a špecifikáciám predmetu zákazky uvedeným vo výzve a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi.
  2. Uchádzači, ktorí nevyhoveli podmienkam účasti vo verejnom obstarávaní a ktorých ponuky nebudú spĺňať požiadavky verejného obstarávateľa budú vylúčení.
  3. Uchádzač môže ponuku alebo niektoré jej časti označiť za dôverné, okrem údajov, ktoré sa zverejňujú. Informácie, ktoré v ponuke uchádzač vyznačí ako dôverné (nie v zmysle zákona o ochrane utajovaných skutočností) nebudú zverejnené.

**23. Cena a kritériá na vyhodnotenie ponúk**

**Hodnotiacim kritériom je cena: 100%**

Cena bude vyhodnocovaná v EUR bez DPH.

Cena bude stanovená v EUR bez DPH, % vyjadrenie DPH a cena v EUR s DPH.

Cena je dohodnutá **ako maximálna a konečná**. Je súčtom všetkých nákladov na vyhotovenie a cena zahrňuje  zabezpečenie kladných odborných stanovísk dotknutých orgánov a inštitúcií zo strany úspešného uchádzača počas realizácie diela.

Ak uchádzač nie je platiteľom DPH, na túto skutočnosť v ponuke upozorní.

**24. Vysvetlenie ponuky**

Verejný obstarávateľ môže požiadať uchádzačov aj o písomné vysvetlenie ponúk. Nesmie však vyzývať ani prijať vysvetlenie, ktorým by došlo k zmene ponuky, ktorou by sa ponuka zvýhodnila.

24.1 Verejný obstarávateľ v prípade mimoriadnej nízkej ponuky vo vzťahu k predmetu zákazky, požiada uchádzača o odôvodnenie týkajúce sa tej časti ponuky, ktoré sú pre cenu podstatné. Po písomnom odôvodnení môže komisia pozvať uchádzača na osobnú konzultáciu za účelom vysvetlenia predložených zdôvodnení.

**VI. PRIJATIE zmluvy**

**25. Uzavretie zmluvy**

* 1. Verejný obstarávateľ uzavrie zmluvu s úspešným uchádzačom verejného obstarávania, ktorého ponuka bola vyhodnotená ako najvýhodnejšia.
  2. Platnosť zmluvy

Zmluva sa uzavrie na dobu určitú, do vyhotovenia a odovzdania diela.

**VII. Dôvernosť a etické podmienky**

**26. Dôvernosť procesu verejného obstarávania**

26.1 Informácie, týkajúce sa vyhodnocovania ponúk sú dôverné.

26.2 Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol. Na tento účel uchádzač alebo záujemca označí, ktoré skutočnosti sú obchodným tajomstvom.

26.4 Ponuky uchádzačov, ani ich časti, nebudú použité bez predchádzajúceho súhlasu uchádzačov.

26.5 Uchádzač, ktorého ponuka bude prijatá a s ktorým bude uzavretá zmluva (ďalej len „úspešný uchádzač“), iný dodávateľ, s ktorým je/bude úspešný uchádzač na plnení spolupracovať, dodávatelia úspešného uchádzača vo vzťahu k plneniu uzavretej zmluvy (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré úspešný uchádzač alebo jeho subdodávatelia od verejného obstarávateľa obdržia alebo na základe plnenia zákazky vyhotovia v súlade s uzavretou zmluvou, budú dôverné a nebude možné ich použiť bez predchádzajúceho súhlasu verejného obstarávateľa.

**27. Etické podmienky**

27.1 Akákoľvek snaha uchádzača získať dôverné informácie, vstúpiť do nezákonných dohôd s inými uchádzačmi alebo ovplyvňovať verejného obstarávateľa počas vyhodnocovania, kontroly a porovnávania ponúk a pod., bude viesť k vylúčeniu uchádzača.

27.2 Uchádzač nesmie byť v konflikte záujmov a nesmie mať žiadne prepojenie na ostatných uchádzačov zúčastnených v tomto zadávaní zákazky.

**ČASŤ B**

**OPIS PREDMETU ZÁKAZKY**

1. **Predmet zákazky**

Názov: **„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

1. **Opis predmetu zákazky**

Špecifikácia predmetu zákazky:

**Obsah**

Identifikácia, poloha a dopravné zabezpečenie stavby

Všeobecné podmienky na predmet zákazky

Vnútorné priestory

Obvodové konštrukcie

Obnova technických zariadení

Rozšírené požiadavky na predmet zákazky

Monoblok

Užšie komplementy

Širšie komplementy a poliklinická časť

Kuchyňa a jedáleň

Obsah dokumentácie – predmet zákazky

**ÚVOD**

Špecifikácia predmetu zákazky je dodanie „Projektu pre investičný zámer“ (overovacia štúdia) v zdravotníckom zariadení.

Projekt investičného zámeru bude zameraný na rekonštrukciu a modernizáciu existujúcej budovy Univerzitnej nemocnice Ružinov, pričom návrh postupnosti stavebných činností musí zohľadňovať nepretržité poskytovanie zdravotnej starostlivosti. Postup samotnej rekonštrukcie musí zabezpečiť na disponibilných projektových pozemkoch maximálnu hospodárnosť, minimalizáciu dočasných záberov verejných priestranstiev a maximálnu ochranu peších chodcov. Projekt bude navrhnutý v súlade s platnými normami, predpismi a platným legislatívnym rámcom.

**1 Identifikácia, poloha a dopravné zabezpečenie stavby**

Areál Nemocnice Ružinov sa nachádza v Bratislave, v mestskej časti Bratislava – Ružinov na ul. Ružinovská 6, k. ú. Ružinov v hustej mestskej zástavbe. Areál nemocnice disponuje značnou výmerou pozemkov 13,5 ha, ktorá je ohraničená zo severnej strany Ružinovskou ulicou, z východnej strany Poliklinikou Ružinov a jazerom, z južnej strany sa nachádzajú školské, predškolské a športové zariadenia, zo západnej strany sa nachádza Zimný štadión V. Dzurillu. Pozemok je v rovinatej výškovej konfigurácií s kompletným inžinierskymi sieťami výborne dostupný viacerými druhmi MHD. Príloha 1 – znázornenie záujmového územia

Stavby boli územne povolené Územným rozhodnutím č. UPA-327/845/85/TR-20 vydaným Národným výborom Hlavného mesta SR Bratislava, odborom územného plánovania a architektúry, dňa 07.06.1985.

Stavby sa nenachádzajú v žiadnom ochrannom pásme, nie sú chráneným objektom ani kultúrnou pamiatkou.

Stavby sú zapísané na LV č. 2866 a sú vo vlastníctve Slovenskej republiky v správe Univerzitnej nemocnice Bratislava v tomto rozsahu a na týchto nehnuteľnostiach:

Nemocnica s poliklinikou súpisné č. 4810, parcela č. 15294/20

Blok D – nemocnica (LDCH) súpisné č. 16248, parcela č. 15294/41

Kotolňa - II. stavba súpisné č. 16275, parcela č. 15294/29

Sklad plynov a horľavín – II. stavba súpisné č. 16276, parcela č. 15294/39

Dielne údržby a garáže - II. stavba súpisné č. 16277, parcela č. 15294/31

Strojovňa chladenia - II. stavba súpisné č. 16278, parcela č. 15294/27

Predajný stánok, súpisné č. – parcela č. 15294/195

Predajný stánok, súpisné č. – parcela č. 15294/196

Predajný stánok, súpisné č. – parcela č. 15294/197

Obmedzenia v rámci územia nemocnice - Mestská časť Bratislava – Ružinov vydala dňa 16.06.2016 č.j. SU/CS412/2016/1/ZST-18 územné rozhodnutie o stavebnej uzávere v území „Bajkalská roh“ o podmienkach, ktorými zabezpečí ochranu verejných záujmov a právom chránených záujmov účastníkov konania. Stavebnou uzáverou sa dočasne zakazuje stavebná činnosť na zmeny dokončených stavieb, ktoré by spočívali v prístavbe a nadstavbe v zmysle čl. 1 bod 1.12 ods. 1.12.3 podmienok. Hranica stavebnej uzávery je graficky znázornená a tvorí Prílohu 1.

V rámci predprojektovej prípravy Univerzitná nemocnica Bratislava – Ružinov aktuálne začala prieskum trhu pre projekt Dopravná koncepcia, ktorá bude riešiť potreby saturácie statickej dopravy pre súčasný, výhľadový stav a organizáciu vnútroareálovej dopravy. Pre zabezpečenie činnosti vrtuľníkovej záchrannej zdravotnej služby bude Univerzitnou Nemocnicou, resp. Ministerstvom zdravotníctva SR v interakcii s odborným profesistom spracovaný návrh umiestenia heliportu, ktorý bude v priamej nadväznosti na centrálne prijímacie oddelenie.

**2 Všeobecné podmienky na predmet zákazky**

Návrh rekonštrukcie by mal zabezpečiť riadenú distribúciu pacienta do jednotlivých zón poskytovania zdravotnej starostlivosti - ambulantný pacient, plánovaná hospitalizácia pacienta, urgentný príjem vysokoprahový a nízkoprahový s vylúčením exteriérových prechodov pacienta. Návrh rekonštrukcie musí venovať osobitnú pozornosť zdravotne postihnutým osobám, tak aby boli zabezpečené špecifické, priestorové a organizačné požiadavky pre ich lepšiu orientáciu a pohyb v nemocnici. Pacient musí byť informovaný, kde sa nachádza a ako sa najkratšou cestou dostane k svojmu cieľu, alternatívne musí vedieť kde tieto informácie získa – informačné body.

V rámci prevádzok rozvozov (zdravotnícky materiál, jedlo, bielizeň) a tam, kde dispozícia priestoru to umožní, je potrebné zavedenie automatizovaných alebo poloautomatizovaných prevádzok, prípadne je potrebné zaoberať sa návrhom inej logistickej efektivity.

Horizontálna komunikácia spolu s vertikálou musí vytvoriť kompaktnú logickú cirkuláciu toku pacienta, personálu a materiálu.

**2.1 Vnútorné priestory**

Modernizácia vnútorných priestorov budovy by mala byť riešená komplexne na úrovni doby, kde:

- sú použité kvalitné ľahko udržiavateľné povrchové úpravy,

- je vybavenie účelovým nábytkom,

- v najväčšej miere je využité denné svetlo,

- v najväčšej miere je využitý systém zelene v exteriéry – átria a interiéry,

- je vytvorené čisté, bezpečné a priateľské prostredie, redukujúce stres,

- sú minimalizované rušivé vplyvy pre pacientov a zamestnancov,

- kde je ľahká orientácia pre pacienta a jeho prechod nemocnicou na určené miesto je zabezpečený grafickým označením každého oddelenia, podpornej činnosti iného súboru nemocnice, jednotný dizajn manuál.

Jej rozsah je ďalej určený :

- rekonštrukciou stropných podhľadov vo všetkých lôžkových oddeleniach, v širších a užších komplementoch, hlavnom vstupe spolu s potrebnou elektroinštaláciou, rozvodmi a montážou úsporných svietidiel, so splnením kvalitatívnych požiadaviek na osvetlenie jednotlivých priestorov,

- výmenou podlahových krytín, použitie najvhodnejšieho typu podlahy pre daný účel užívania priestoru, s prípadnou obnovou (lokálnou, komplexnou) ostatných podkladových vrstiev

- výmenou všetkých interiérových okien a dverí s príslušenstvom (kovania, zárubne) vo všetkých oddeleniach (lôžková časť, izby pre personál, podporné činnosti), v širších a užších komplementoch, hlavnom vstupe, unifikovanosť a štandardizácia označovania dverí, zvukovoizolačné vlastnosti, požiarne dvere,

- spracovanie špecifikácie technologického vybavenia riešených zdravotníckych prevádzok a vyhodnotenie náročnosti na stavebnú pripravenosť.

**2.2 Obvodové konštrukcie**

V rámci obvodovej konštrukcie bude navrhnuté riešenie výplní otvorov obvodovej konštrukcie, ktoré by spolu so zateplením fasády spĺňali predpísané tepelno-technické vlastnosti obvodových konštrukcií v zmysle platných STN noriem (tienenie, odolnosť voči vetru, energetická účinnosť).

Rozsah činností bude tvorený :

- výmenou všetkých exteriérových okien a dverí s príslušenstvom (kovania, zárubne) vo všetkých lôžkových oddeleniach, v širších a užších komplementoch, hlavnom vstupe

- riešenie okien s tienením a odolnosti voči vetru

- obnovou fasádneho systému

- obnovou strešného plášťa

- rekonštrukciou balkónov – bezbariérový prístup z lôžkovej časti, sanácia skorodovaných časti zábradlia, podlahovej krytina – mrazuvdzorná, hydroizolácia, oprava stien, výmena odkvapov

- výmenou bleskozvodu,

- výmenou klampiarskych častí,

- návrhom systému odvodu dažďovej vody zo striech objektov a balkónových častí

- demontážou chladiacich jednotiek z budovy.

Cieľom je dosiahnutie energeticky najvyššieho možného štandardu kombináciou obnovy obálky s obnovou technických zariadení budovy s využitím alternatívnych zdrojov.

**2.3 Obnova technických zariadení**

Koncepcia obnovy technických zariadení bude riešená ako jeden integrovaný technologický celok, ktorý vyplynie ako súbor opatrení z energetického auditu budovy. Rozsah obnovy zahŕňa koncepciu zásobovania tepelnou energiou, spôsob prípravy teplej úžitkovej vody, koncepciu vetrania a chladenia, koncepciu zásobovania elektrickou energiou.

Pôvodné rozvody médií zásobujúce budovu sú na hranici svojej životnosti, je nutná ich výmena vo všetkých priestoroch, kde nebola zrealizovaná rekonštrukcia. Rozvody jednotlivých médií by mali byť riešené ako komplexná ucelená infraštruktúra, pri dodržaní požiarnotechnických predpisov a dodržaní príslušných noriem v danej oblasti, rozsah je nasledovný:

- rekonštrukcia elektroinštalácie pre všetky zariadenia a rozvody, aj v halách a chodbách (priestory kde bude realizovaná výmena stropných podhľadov), v pacientskych izbách, s plánovanou inštaláciou pacientskych rámp,

- rekonštrukcia rozvodov vody a kanalizácie, až po zriaďovacie predmety zdravotechnickej inštalácie

- zariadenia a rozvody pre zásobovanie medicinálnymi plynmi

- zariadenia a rozvody vzduchotechniky

- núdzové osvetlenia, vrátane záložných zdrojov,

- rozvody slaboprúdu - zabezpečenie EPS – hlásiče a ústredne, bezpečnostný kamerový systém, jednotný čas, štruktúrovaná kabeláž, televízia, elektrický vrátnik

- návrh prenosu dát a s tým súvisiaca IT infraštruktúra, pokrytie Wi-Fi, pripojenie mobilných jednotiek pre lekárov – tablet,

- meranie, diagnostika a regulácia

**3 Rozšírené požiadavky na predmet zákazky**

Budovy, ich nadväznosti a ich funkčné využitie sú znázornené na obrázku 1

a) monoblok

b) prestrešenie a predajné stánky pod prestrešením

c) lekáreň a administratívna časť

d) poliklinika

e) kryt CO

f) širšie komplementy

g) užšie komplementy


h) strojovňa chladenia

i) podzemné sklady MTZ, bielizeň

j) popáleniny, patológia

k) kuchyňa s jedálňou

l) spojovacia chodba medzi monoblokom a patológiou



**3.1 Monoblok**

Výstavba objektu prebiehala v rokoch 1981-1987, v roku 1985 došlo k povoleniu predčasného užívania stavby. V roku 2001 došlo k rekonštrukcii objektu a prístavbe, vzhľadom na dosiahnutie splnenia podmienok požiarnej ochrany. Jedná sa o objekt, pozostávajúci z 1.P.P. a 14 N.P.

Pri rekonštrukcii monobloku sa pripúšťa preskupenie funkcií na jednotlivých podlažiach, úprava vnútornej dispozície podľa potrieb jednotlivých kliník.

1.P.P. - podzemné podlažia slúžia ako tzv. technické podlažia (inštalačné jadrá, výťahové šachty, inštalačné kanály, pod schodišťové priestory, priestory VZT, akubatérií a príručné sklady.

Rozsah prác v tomto podlaží je prioritná sanácia podzemnej spojovacej chodby, vrátane všetkých nevyhnutných technologických vybavení. Zásadnými nedostatkami spojovacej chodby sú:

- zatekanie cez strešný plášť - na úrovni terénu v dostupných častiach bude prebiehať rekonštrukcia zastavaných plôch, zabraňujúca vzniku zavlhnutia konštrukcie poveternostnými vplyvmi,

- sanácia strešných konštrukcií a bočných hydroizolácií,

- poškodené časti podláh, povrchové úpravy stien a stropov,

- výmenu výplní otvorov,

- sanácia poškodených nosných konštrukcií

Oddelenie centrálnej sterilizácie poloha oddelenia je vzhľadom na nadväznosť komplexu operačných sál vyhovujúca, avšak súčasné priestory sú z hľadiska počtu spracovaného materiálu nepostačujúce a dispozične nevyhovujúce. Predpoklad je rozšírenie priestorových nárokov OCS, podľa predpokladaného nárastu počtu operačných výkonov. Zdravotnícke zariadenia nachádzajúce sa na oddelení 3 parné sterilizátory, 1 formaldehydový, 1 plazmový. Rekonštrukcia OCS bude zahŕňať všetky technické a technologické vybavenia priestorov, ktoré zabezpečujú vhodné vnútorné prostredia.

1.N.P. – Hlavný vstup – musí byť dobre viditeľný, riadne označený. Átrium vstupná hala, recepcia, informačné služby, zázemie pre rodiny pacientov. Rozsah rekonštrukcie bude zameraný na prvý kontakt pacienta s estetickým nemocničným prostredím, v ktorom sa pacient jednoducho zorientuje a kde získa potrebné informácie. V rámci hlavného vstupu budú zabezpečené služby občianskej vybavenosti lekáreň, obchody. Predajné stánky, ktoré sú umiestnené pred nemocnicou budú prehľadne usporiadané a architektonicky zjednotené. V rámci vstupného átria bude prijímacou kanceláriou zabezpečený nízkoprahový vstup a triage urgentného pacienta.

2.N.P.-14.N.P. – na týchto podlažiach sa nachádzajú lôžkové časti jednotlivých oddelení, ktorých je spolu 13 a celkovo sa v nich nachádza 875 lôžok. Vlastné usporiadanie pozostáva z jednej centrálnej chodby, ktorá je z oboch strán prístupná schodišťami, 7 výťahmi. Ďalej sa tu nachádza lôžková časť, miestnosti lekárov, sestier, vyšetrovne, sklad čistej a špinavej bielizne, kuchynka, miestnosť laboratória, sociálne zázemia pacientov, personálu, šachty VZT, inštalačné jadrá a ďalšie pridružené priestory. Na streche objektu sa nachádzajú strojovne výťahov a strojovne vzduchotechniky.

Návrh funkčného preskupenia v rámci jednotlivých podlaží by mal spočívať v efektívnejšom, štandardizovanom dispozično-funkčnom usporiadaní v rámci jednotlivých oddelení s dôrazom na zníženie personálneho zabezpečenia. Návrh unifikovaných izieb s dvoma lôžkami s možnosťou modulárneho premiestnenia podľa potrieb jednotlivých oddelení, so sociálnym zariadením, s vizuálnym kontaktom so stanoviskom sestier, s priestorom pre alternatívne prenocovanie rodinných príslušníkov.

Na určených oddeleniach bude potrebné vytvoriť lôžkovú jednotku nadštandardného charakteru. Decentralizácia stanoviska sestier, zavedenie politiky hygieny rúk.

Diagnostické centrum - musí vytvoriť komplex dostupne diagnostickej infraštruktúry a dôkladnej koordinácie s ostatnými funkčnými zložkami v rámci nemocnice. Diagnostické centrum by mal mať zabezpečený bezkolízny prístup s dedikovanou vertikálnou komunikáciou. Súčasťou diagnostického centra by mali byť čakárne, sklady materiálu, technické miestnosti, sociálne zariadenia. Transport vzoriek z diagnostického centra by mal byť vyriešený automatizovaným transportným systémom – potrubná pošta.

Gynekologické a pôrodnícke oddelenie – rekonštrukcia a modernizácia zameraná na zvýšenie štandardu pôrodníckych sál a lôžkového oddelenia, operačných sál.

Multiodborová centrálna jednotka intenzívnej starostlivosti - komplexný návrh dispozičného riešenia zdravotníckej technológie, zabezpečenie potrebnej elektroinštalácie, rozvodov

medicinálnych plynov, sanitnej inštalácie vybudovanie zosilnenie podhľadov, riešenie osvetlenie, vzduchotechniky.

**3.2 Užšie komplementy**

Stavba tvorí doplňujúcu časť k stavbe monoblok s ktorou je prevádzkovo prepojená. Je situovaná západne od monobloku.

Rekonštrukcia centrálneho prijímacieho oddelenia – vysokoprahový urgentný príjem rozšírenie priestorových nárokov a modernizácia materiálno-technického vybavenia. Pri finálnej polohe heliportu (vyvýšená) bude potrebné navrhnúť vonkajšie usporiadanie výťahu s priamym napojením na CPO (diagnostické a laboratórne centrum). Priestorové požiadavky pre konkrétne funkcie sú:

- jednotka úrazovej starostlivosti s rozmermi min. 30 m2

- sadrovňa s rozmermi najmenej 12 m2

- jednotka všeobecnej urgentnej starostlivosti s dvomi boxami - s rozmermi jedného boxu najmenej 20 m2 (jeden box slúži aj ako izolačka),

- čakáreň pre pacientov do odborných ambulancií s rozmermi najmenej 30 m2 ,

- priepust pre prepravu pacientov na urgentnú časť s rozmermi najmenej 6 m2 ,

- registrácia - recepcia (triedenie pacientov, komunikácia) s rozmermi najmenej 6 m2 ,

- priestory pre personálne, hygienické a sociálne zázemie, sklady

- zákroková miestnosť minimálna plocha 16 m2

Pre ambulantnú časť pracoviska urgentného príjmu :

- odborné ambulancie (vyšetrovne) s rozmermi najmenej 15 m2

- priestory pre dve až tri expektačné lôžka s rozmermi najmenej 15 m2 na lôžko

**3.3 Širšie komplementy a poliklinická časť**

Rozsiahly objekt rozdelený na 3 parciálne časti „D“, „E“, „F“ je situovaný okolo monobloku medzi severovýchodnou časťou monobloku, južnou časťou objektu „Lekáreň, administratíva..“ a západnou časťou objektu „Poliklinika“. Objekt pozostáva z 1.P.P. a 2.N.P. Podzemné podlažie slúži na plnenie technického zabezpečenia objekt a ako pomocné miestnosti. Tvorí prepojený úplný stavebný celok so stavbou „užšie komplementy“.

V rámci rekonštrukcie širších komplementov je potrebné zabezpečiť, aby ambulantný pacient necirkuloval v časti určenej pre hospitalizovaných a urgentných pacientov. Tok ambulantného pacienta musí byť jednoduchý a jednoznačne určený.

Ústavná lekáreň – poloha riediarne cytostatík potrebné zvážiť vhodnejšie umiestnenie, zvýšenie priestorového štandardu pre skladové zásoby lekárne, využitie automatizovaných, poloautomatizovanej prevádzky.

Fyziatricko - rehabilitačné oddelenie - rekonštrukcia bazéna a priestorov oddelenia v rozsahu zmena technológie filtrácie a ohrevu

**3.4 Kuchyňa a jedáleň**

Objekt vybudovaný v rámci II. celkovej výstavby umiestnený juhozápadne od monobloku, zo severnej strany nadväzuje na objekt „Popáleniny“ a prízemím na „Sklad zeleniny“. Nachádza sa tam 6 nákladných výťahov o nosnosti 500 kg. Objekt pozostáva z 1.P.P. – kompletné skladové hospodárstvo, chladiarne a mraziarne, hrubá príprava zemiakov a zeleniny, šatne a sociálne zázemie, strojovňa VZT a rozvodňa ústredného kúrenia a 1.N.P. – várňa na parných kotloch s príslušnými priestormi, centrálna umyváreň riadu a jedáleň. Jedáleň denne zabezpečuje stravu pre cca 750 pacientov, a 400 zamestnancov Univerzitnej nemocnice.

Stravovaciu prevádzku bude potrebné remodernizovať v celom jej rozsahu, tj. tokov zásobovacích jednotiek, prípravy a výroby pokrmov, zefektívnenie rozvozu jedál do lôžkových oddelení, ďalej kuchynských zariadení, vybavenia, technológií a inštalácií, nábytku, osvetlenia, povrchové úpravy, stropy, podlahy, steny jedálne.

**Obsah dokumentácie – predmet zákazky**

**A. Textová časť**

1) Sprievodná správa

i. základné údaje charakterizujúce stavbu, a jej budúcu prevádzku z hľadiska účelu a funkcie

ii. vyhodnotenie súladu s územným plánom Hlavného mesta SR

iii. vyhodnotenie požiadaviek na prípadnú expanziu z urbanistického hľadiska

2) Analýza existujúcich priestorov z funkčného, organizačného a dispozičného hľadiska – identifikácia slabých miest, návrh opatrení a možných zlepšení

3) Návrh nového priestorového a funkčného programu, ktorý bude vypracovaný na základe záverov analýzy (z bodu A.2) v členení:

i. úroveň poskytovania zdravotnej starostlivosti

ii. stavebná časť – blok,

iii. funkčná oblasť

iv. označenie priestoru

v. počet miestností

vi. počet lôžok

vii. odporúčania

4) Predbežná kalkulácia investičných nákladov – odhad investičného nákladu na m2

**B. Výkresová časť**

1) Celková situácia riešeného územia M 1:500

2) Návrh hrubého plánu organizácie prevádzky

i. vedenie ciest a priebeh prevádzky pre pacientov, personál, návštevníkov a materiál,

ii. organizácia prevádzky pre zásobovanie a likvidáciu a odvoz odpadu

3) Návrh optimalizácie dispozičného členenia vo väzbe na priestorový program z bodu A.3

i. zónové plány mierka M 1: 500

ii. podlažné plochy mierka M 1: 200

Presná špecifikácia rozsahu rekonštrukčných prác vrátane výkazu výmer bude súčasťou ďalšieho stupňa projektu - architektonickej štúdie, ktorá bude ďalej rozpracovaná do úrovne projektovej dokumentácie pre povoľovací proces rekonštrukcie a modernizácie Univerzitnej nemocnice Bratislava – Ružinov.

**Príloha č. 1 Hranice záujmového územia a stavebnej uzávery**



Dodanie projektovej dokumentácie bude 6 x v tlačenej forme, 1 x elektronicky – PDF, DOC, XLS, DWG, DGN, rozpočet a výkaz výmer vo formáte CENKROS, alebo podobnom rozpočtovom programe. Kompletná dokumentácia musí byť v editovateľnej elektronickej podobe.

Realizácia plnenia predmetu zákazky sa požaduje tak, aby bola zabezpečená a umožnená štandardná prevádzka príslušného zdravotníckeho zariadenia a nedošlo k obmedzeniu prevádzky nemocnice.

Iná dokumentácia

Odovzdávajúci - preberací protokol pri preberaní dokumentácie spolu s prílohami všetkých dokladov v zmysle právnych predpisov Slovenskej republiky a súvisiacich noriem a certifikátov.

1. **Iné POŽIADAVKY**

8.1 Technické a personálne zabezpečenie

Uchádzač zabezpečí dodávku predmetu zákazky vlastným technickým vybavením a personálnym zabezpečením alebo technickým vybavením a personálnym zabezpečením inej osoby bez ohľadu na ich právny vzťah.

8.2 Zoznam subdodávateľov a podiel subdodávok

V prípade realizácie predmetu zákazky prostredníctvom subdodávateľov, musí byť súčasťou zmluvy **„Zoznam subdodávateľov a podiel subdodávok“,** ktorý sa stáva neoddeliteľnou prílohou zmluvy o dielo.

8.3 Záruky a garancie

Záruka na celé dielo je po celý čas jej životnosti od prevzatia diela spolu vrátanie podmienok reklamačného konania v zmysle platného Obchodného zákonníka.

**ČASŤ C**

**Spôsob určenia ceny a obchodné podmienky dodania predmetu zákazky**

Cena za dielo musí byť stanovená v zmysle zákona NR SR č.18/1996 Z.z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení vyhlášky MF SR č.375/1999 Z.z.

1. **Cena za predmet zákazky**

Uchádzačom navrhovaná cena bude vyjadrená v EUR.

Cenou sa rozumie cena vrátane **cla, DPH, dopravy do miesta plnenia, vrátane ostatných nákladov** **spojených s dodávkou.**

Uchádzač uvedie cenu za dielo a cenu za dodané dodávky a práce.

Cena je **dohodnutá ako maximálna a konečná**. Je súčtom všetkých nákladov na vyhotovenie diela a výkon inžinierskej činnosti t.j. zabezpečenie kladných odborných stanovísk dotknutých orgánov a inštitúcií zo strany úspešného uchádzača k predmetnej dokumentácii/predmetu zákazky a budú súčasťou dokladovej časti predmetnej dokumentácie

Ceny uvádzať bez DPH, uviesť % vyjadrenie DPH, celkovú cenu za dielo s DPH (viď**. ČASŤ F - Návrh uchádzača na plnenie kritérií na hodnotenie ponúk, ktorý uchádzač vyplní).**

**Určenie ceny alebo spôsob jej výpočtu musí byť zrozumiteľný a jasný.**

* 1. **Cena za dielo**

Uchádzačom navrhovaná zmluvná cena za dodanie predmetu zákazky (cena za dielo) uvedená v ponuke uchádzača a návrhu zmluvy o dielo, bude vyjadrená ako cena ponuková, ako cenu za dodávku:

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnice Bratislava“**

Výhradnou povinnosťou uchádzača je dôsledne preskúmať celý obsah súťažných podkladov a na základe ich obsahu **stanoviť cenu na základe vlastných výpočtov, činností, výdavkov a príjmov podľa platných právnych predpisov. Uchádzač je povinný vziať do úvahy všetko, čo je nevyhnutné na úplné a riadne plnenie zmluvy o dielo, pričom do svojich zmluvných cien zahrnie všetky náklad spojené s plnením.**

**Upozornenie!**

**Uchádzača v ponuke na znak porozumenia a súhlasu s obchodnými podmienkami musí vyplniť návrh zmluvy (zmluva o dielo), ktorej predmet tvorí predmet zákazky, návrh podpísaný štatutárnym/štatutárnymi zástupcami uchádzača a opatrený pečiatkou organizácie minimálne v jednom vyhotovení.**

**Návrh zmluvy predložený ako súčasť ponuky uchádzača musí byť v súlade s vlastnou ponukou uchádzača a návrhom uchádzača na plnenie kritérií na hodnotenie ponúk.**

**V prípade zistenia rozdielov medzi uvedenými dokumentmi bude ponuka uchádzača posudzovaná ako právne neurčitá.**

**Zmluva o vykonaní diela a poskytnutí súvisiacich služieb**

číslo zmluvy objednávateľa: [●]

číslo zmluvy zhotoviteľa: [●]

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov, zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákona č. 254/1998 Z. z. o verejných prácach v znení neskorších predpisov a zákona č. 185/2015 Z. z. Autorský zákon

(ďalej len „Zmluva“) medzi zmluvnými stranami

**Objednávateľ:**

Názov: Univerzitná nemocnica Bratislava,

Sídlo: Pažítková 4, 821 02 Bratislava - mestská časť Ružinov, Slovenská republika

IČO: 31 813 861

Zast. Rada riaditeľov

Bankové spojenie: Štátna pokladnica

IBAN: SK58 8180 0000 0070 0027 9808

SWIFT: SPSRSKBAXXX

Kontaktná osoba/osoby: [●]

(ďalej len **„Objednávateľ“**)

a

**Zhotoviteľ:**

Obchodné meno: **[●]**

Sídlo: [●]

IČO: [●]

Zapísaná v obchodnom registri Okresného súdu [●], oddiel [●], vložka číslo [●]

Konajúci prostredníctvom: [●]

Bankové spojenie: [●]

IBAN: [●]

SWIFT: [●]

DIČ: [●]

IČ DPH : [●]

Kontaktná osoba/osoby: [●]

(ďalej len **„Zhotoviteľ“**)

(Objednávateľ a Zhotoviteľ sú ďalej spoločne označovaní aj jednotlivo ako „**Zmluvná strana**“ alebo spoločne ako **„Zmluvné strany“**)

## PREAMBULA

1. Objednávateľ zamýšľa pripraviť a realizovať projekt „Rekonštrukcia Univerzitnej nemocnice Bratislava Ružinov“, v Ružinove (ďalej len „Projekt“). Podkladom pre Projekt je spracovanie projektu pre investičný zámer - overovacej štúdie rekonštrukcie a modernizácie zdravotníckeho zariadenia Univerzitná nemocnica Bratislava, ktorého bližšia špecifikácia tvorí Prílohu 6 tejto Zmluvy – Opis predmetu zákazky (ďalej len „Dielo“ alebo „Investičný zámer“).
2. Projekt sa bude realizovať v Bratislave, okres Bratislava II,  katastrálnom území Ružinov, parcelné čísla 15294/20, 15294/41, 15294/29, 15294/39, 15294/31, 15294/27, 15294/195,196,197, budovy Nemocnice s poliklinikou - súpisné č. 4810, Blok D – nemocnica(LDCHH) – súpisné č. 16248, Kotolňa – II. Stavba – súpisné č. 16275, Sklad plynov a horľavín – II. Stavba – súpisné č.16276, Dielne údržby a garáže – II. stavba – súpisné č. 16277, Strojovňa chladenia – II. Stavba – súpisné č. 16278, Predajné stánky (ďalej len „Budovy“).
3. Budovy sú vo vlastníctve Slovenskej republiky v správe Objednávateľa.
4. Zhotoviteľ podniká v oblasti architektúry a projektovania zdravotníckych stavieb.
5. Zmluvné strany uzatvárajú túto Zmluvu ako výsledok verejného obstarávania, ktoré realizoval Objednávateľ ako verejný obstarávateľ postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „zákon o VO“) na predmet zákazky „Projekt pre investičný zámer - overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“.
6. Podľa § 261 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) sa záväzkový vzťah vyplývajúci z tejto Zmluvy bude spravovať Obchodným zákonníkom a súvisiacim právnymi predpismi, najmä zákonom o VO, zákonom č. 254/1998 Z. z. o verejných prácach v znení neskorších predpisov a zákonom č. 185/2015 Z. z. Autorský zákon.
7. Výsledky činnosti Zhotoviteľa budú slúžiť ako podklad pre verejné obstarávanie pre ďalšie stupne Projektu – architektonickú štúdiu a projektovú dokumentáciu pre povoľovací proces podľa zákona č. 50/1976 Zb. stavebný zákon, v súvislosti s ktorými poskytne Zhotoviteľ Objednávateľovi konzultačné a poradenské služby.
8. Účelom tejto Zmluvy je taktiež upraviť postavenie Zhotoviteľa vo fáze prípravy Projektu, vymedziť jeho pôsobenie a zodpovednosť na Projekte.
9. **Predmet Zmluvy**
   1. Zhotoviteľ sa zaväzuje, že pre Objednávateľa, vo vlastnom mene, a na vlastnú zodpovednosť, na vlastné náklady, za podmienok a v rozsahu stanovenom touto Zmluvou vykoná Dielo – Investičný zámer, ktorého bližšia špecifikácia tvorí Prílohu 1. k tejto Zmluve.
   2. Dielo sa bude v súlade s Prílohou 6 k tejto Zmluve vykonávať postupne a každému dielčiemu odovzdaniu bude predchádzať konzultácia Zhotoviteľa, Objednávateľa a osoby z príslušnej lekárskej (medicínskej) oblasti.
   3. Dielo spočíva v spracovaní výkresovej a textovej dokumentácie a inej dokumentácie spracovanej v rámci jednotlivých dielčích činností v súlade s Prílohou 6 k tejto Zmluve.
   4. Predmetom Zmluvy je zároveň záväzok Zhotoviteľa vykonávať pre Objednávateľa služby presahujúce rámec činností priamo spočívajúcich vo vykonávaní Diela.
   5. Službami sa pre účely tejto Zmluvy rozumejú služby a iné činnosti súvisiace s vykonávaním Diela, presahujúce rámec činností spočívajúcich priamo vo vykonávaní Diela, a to predovšetkým poradenské a konzultačné služby počas vykonávania Diela ako aj pri ďalších stupňoch Projektu – príprave architektonickej štúdie a projektovej dokumentácie pre povoľovací proces podľa stavebného zákona (ďalej len Služby). Služby sa budú poskytovať postupne v jednotlivých fázach prípravy Projektu.
10. **Povinnosti Objednávateľa**
    1. Objednávateľ zodpovedá Zhotoviteľovi za riadne a včasné poskytnutie potrebnej podpory zo strany Objednávateľa.
    2. Objednávateľ sa zaväzuje, že po akceptovaní rozpracovanosti, dokončené a vzájomne odsúhlasené dielčie Dielo v zmysle bodu 4.3. tejto Zmluvy prevezme a zaplatí dohodnutú časť ceny.
    3. Objednávateľ sa zaväzuje, že po riadnom dokončení Diela prevezme Dielo a zaplatí dohodnutú časť ceny.
    4. Objednávateľ sa zaväzuje, že po riadnom poskytnutí Služieb zaplatí dohodnutú časť ceny.
11. **Povinnosti Zhotoviteľa**
    1. Zhotoviteľ sa zaväzuje, že Dielo vykoná a Služby poskytne s maximálnou odbornou starostlivosťou:
12. v súlade s požiadavkami tejto Zmluvy a cieľmi Objednávateľa, vyplývajúcimi z Prílohy 6 k tejto Zmluve,
13. v súlade s pokynmi Objednávateľa,
14. tak, aby bola rešpektovaná ekonomická efektívnosť, pri dodržaní zásady najjednoduchšej realizovateľnosti,
15. v súlade so zadaním a požiadavkami na kvalitu,
16. v súlade so všeobecne záväznými predpismi, všetkými legislatívnymi ustanoveniami, platnými predpismi a normami, výnosmi a vyhláškami, ktoré sa na Dielo a Služby vzťahujú a sú v čase odovzdania Diela platné na území Slovenskej Republiky.
    1. Zhotoviteľ sa zaväzuje vykonať Dielo spôsobom, ktorý umožní použitie Diela  bez potreby vykonania akýchkoľvek zmien, či doplnení v ďalších fázach prípravy a realizácie Projektu, pričom musí byť v čo najväčšej možnej miere dosiahnutá funkčná a priestorová variabilita vnútorných aj vonkajších priestorov Univerzitnej nemocnice Bratislava - Nemocnice Ružinov.
    2. Pri vykonávaní Diela a poskytovaní Služieb je Zhotoviteľ povinný:
17. samostatne celkovo koordinovať proces zhotovenia Diela a poskytovania Služieb a niesť zodpovednosť za ich kvalitu, technickú správnosť a súlad s legislatívnymi požiadavkami,
18. zabezpečiť zosúladenie Diela s požiadavkami odborníkov z medicínskej oblasti,
19. pri zhotovovaní Diela a poskytovaní Služieb postupovať samostatne, a v prípade, že sa bude od Objednávateľa požadovať rozhodnutie týkajúce sa návrhu riešenia, sa Zhotoviteľ zaväzuje vždy vopred kontaktovať Objednávateľa s poskytnutím minimálne dvoch alternatívnych riešení s uvedením prevádzkových, finančných, technických a časových dopadov,
20. na základe pokynov Objednávateľa bez zbytočného odkladu prepracovať, alebo doplniť Dielo, alebo výsledky poskytovania Služieb,
21. konzultovať s Objednávateľom všetky navrhované zmeny a modifikácie Diela, a to najmä z hľadiska ich časovej náročnosti a dopadov na rozpočet Projektu.

3.4 Zhotoviteľ odovzdá Objednávateľovi Investičný zámer tak ako je uvedené v Prílohe

6, bod 4 – Obsah dokumentácie – predmet zákazky - Investičný zámer v šiestich (6) vyhotoveniach  v papierovej tlačenej forme, 1 x elektronicky v editovateľných formátoch – PDF, DOC, XLS, DWG, DGN, rozpočet/prepočet investičných nákladov a výkaz výmer vo formáte CENKROS, alebo podobnom rozpočtovom programe. Kompletná dokumentácia musí byť v editovateľnej elektronickej podobe.

1. **Miesto a čas plnenia**
   1. Dielo, resp. jeho časti odovzdá Zhotoviteľ Objednávateľovi na adrese sídla Objednávateľa uvedenej v záhlaví Zmluvy.
   2. Všetky osobné stretnutia, porady a rokovania, ktoré budú potrebné pre vykonanie Diela a poskytovanie Služieb, sa budú konať v sídle Objednávateľa.
   3. Zhotoviteľ dodá Objednávateľovi Investičný zámer na prerokovanie do 120 kalendárnych dní od účinnosti Zmluvy v nasledovných etapách:
2. upresnenie lokalitného programu jednotlivých prevádzkových úsekov, priestorové zosúladenie rámcových požiadaviek objednávateľa, rekognoskácie skutkového stavu, kompletizácia projektových podkladov a technických východísk objektu, areálu (ďalej len „1. Etapa“) v lehote do 45 kalendárnych dní od účinnosti Zmluvy;
3. spracovanie návrhu riešenia prevádzkového a priestorového riešenia investičného zámeru, prerokovanie projektového riešenia s určenými odbornými zástupcami Objednávateľa (ďalej len „2. Etapa“) v lehote do 90 kalendárnych dní od účinnosti Zmluvy;
4. dopracovanie technického riešenia na základe odsúhlaseného návrhu komplexného riešenia rekonštrukcie a modernizácie, spracovanie čistopisu textovej a grafickej časti investičného zámeru (ďalej len „3. Etapa“) v lehote do 120 kalendárnych dní od účinnosti Zmluvy.
   1. O odovzdaní a prevzatí čiastkových plnení podľa bodu 4.3. tejto Zmluvy spíšu Zmluvné strany preberací protokol. Objednávateľ je oprávnený odoprieť prevzatie čiastkového plnenia až do času, kým nebude spĺňať všetky podmienky v zmysle tejto Zmluvy. Preberací protokol podpísaný Objednávateľom bude tvoriť prílohu faktúry Zhotoviteľa za prebratú časť Diela.
   2. Zhotoviteľ sa zaväzuje poskytovať Služby v rozsahu určenom Objednávateľom po dobu 9 (deväť) mesiacov od účinnosti Zmluvy.
   3. Ak Zhotoviteľovi bráni v plnení alebo spôsobuje omeškanie s plnením záväzkov podľa tejto Zmluvy akákoľvek skutočnosť, je povinný bezodkladne, najneskôr však do 3 (troch) kalendárnych dní odkedy táto skutočnosť nastala alebo sa o nej dozvedel, oznámiť túto skutočnosť Objednávateľovi spolu s oznámením špecifického dôvodu takéhoto omeškania alebo prekážky spolu s rozumným odhadom dôsledkov na plnenie záväzkov podľa tejto Zmluvy.
   4. V prípade neposkytnutia súčinnosti zo strany Objednávateľa, nie je Zhotoviteľ v omeškaní so splnením povinnosti dodať Dielo, prípadne jeho časť a/alebo poskytnúť Služby v dojednanom termíne.
   5. V prípade omeškania Zhotoviteľa s vykonávaním Diela alebo jeho časti a/alebo poskytovaním Služieb je Objednávateľ oprávnený Zhotoviteľa písomne upozorniť na toto omeškanie so žiadosťou o nápravu. Ak náprava nebude zrealizovaná do 10 kalendárnych dní od doručenia takéhoto upozornenia, Objednávateľ je oprávnený odstúpiť od Zmluvy. Zhotoviteľ berie na vedomie, že odstúpením od Zmluvy nezaniká nárok Objednávateľa na náhradu škody spôsobenú porušením povinností Zhotoviteľa.
5. **Prevody práv**
   1. Zhotoviteľ nie je oprávnený bez predchádzajúceho písomného súhlasu Objednávateľa previesť práva a záväzky vyplývajúce zo Zmluvy na tretiu osobu.
   2. Objednávateľ sa stáva vlastníkom vecí, prostredníctvom ktorých sú Dielo a výsledky Služieb v zmysle Zmluvy vyjadrené, momentom ich riadneho prevzatia od Zhotoviteľa.
   3. Zhotoviteľ vykoná pre Objednávateľa Dielo na objednávku v zmysle ustanovenia § 91 Autorského zákona.
   4. Dielo a hmotné výsledky Služieb sa po ich odovzdaní Objednávateľovi stanú výlučným vlastníctvom Objednávateľa, pričom Objednávateľ nebude žiadnym spôsobom obmedzený v nakladaní s Dielom ani hmotnými výsledkami Služieb. Pre vylúčenie akýchkoľvek pochybností týmto Zhotoviteľ udeľuje Objednávateľovi súhlas na akékoľvek úkony vo vzťahu k Dielu a hmotným výsledkom Služieb, najmä na ich použitie, zmenu, úpravu, spracovanie, neoznačenie obchodným menom Zhotoviteľa, zverejnenie, rozpracovanie do väčšej úrovne detailu, poskytnutie a sprístupnenie tretím osobám, vrátane akéhokoľvek použitia za účelom zadania zákazky na realizáciu Projektu alebo iného projektu podľa rozhodnutia Objednávateľa ako aj pri realizácii Projektu alebo iného projektu podľa rozhodnutia Objednávateľa v akejkoľvek forme a to všetko bez nároku Zhotoviteľa na dodatočnú odplatu, poplatok či iné plnenie nad rámec ceny za Dielo a Služby dojednanej v článku 7. tejto Zmluvy. Objednávateľ je oprávnený udeliť súhlas s použitím diela v rozsahu dojednanom v tomto bode zmluvy akejkoľvek tretej osobe, bez nároku Zhotoviteľa na dodatočnú odplatu, poplatok či iné plnenie nad rámec ceny za Dielo a Služby dojednanej v článku 7. tejto Zmluvy. Zhotoviteľ sa zaväzuje, ak to bude z akéhokoľvek dôvodu potrebné, na vyžiadanie Objednávateľa udeliť bez zbytočného odkladu Objednávateľovi, alebo osobe určenej Objednávateľom, osobitný súhlas podľa tohto bodu Zmluvy aj kedykoľvek v budúcnosti. Zhotoviteľ nebude po odovzdaní Diela a hmotných výsledkov Služieb ďalej oprávnený s Dielom ani hmotnými výsledkami Služieb bez súhlasu Objednávateľa žiadnym spôsobom nakladať.
6. **Ďalšie povinnosti Zhotoviteľa**
   1. Zhotoviteľ sa zaväzuje vykonať Dielo a poskytovať Služby v súlade s požiadavkami a podmienkami Zmluvy a všetkými zásadami obsiahnutými v Zmluve a zaväzuje sa Objednávateľovi, že pri vykonávaní Diela, poskytovaní Služieb a plnení ostatných záväzkov v zmysle Zmluvy použije primerané zručnosti a maximálnu odbornú starostlivosť v rozsahu, ktorý možno rozumne očakávať od riadne kvalifikovaného a kompetentného odborníka so skúsenosťami s vykonávaním diel a poskytovaním služieb v súvislosti s  investičnými zámermi pre projekty obdobné Projektu.
   2. Súčasťou Služieb je aj poskytnúť Objednávateľovi konzultácie, ktoré súvisia s predmetom Diela a Služieb alebo prípravou a realizáciou samotného Projektu, vrátane poskytovania odporúčaní na jednotlivé riešenia.
   3. Zhotoviteľ bude informovať Objednávateľa o stave rozpracovanosti Diela na pravidelných poradách, ktoré bude Zhotoviteľ organizovať podľa potreby, najmenej však raz za 14 kalendárnych dní.
   4. Zhotoviteľ sa zaväzuje počas trvania Zmluvy poskytovať Objednávateľovi súčinnosť v nevyhnutnej miere potrebnú pre prípravu a realizáciu Projektu. V prípade, že Zhotoviteľ bude v omeškaní so splnením tejto povinnosti viac, ako 14 kalendárnych dní od žiadosti Objednávateľa o poskytnutie súčinnosti, je Objednávateľ oprávnený odstúpiť od Zmluvy.
   5. Zhotoviteľ vyhlasuje a zaručuje, že disponuje potrebnými zdrojmi, zodpovedajúcou skúsenosťou a schopnosťou riadne plniť ustanovenia Zmluvy, a zaväzuje sa udržať si minimálne rovnaké zdroje, skúsenosti, a schopnosti až do doby keď jeho povinnosti v zmysle Zmluvy budú považované za splnené riadne a bez vád.
   6. Všetky osoby používané Zhotoviteľom na vykonanie Diela a poskytovanie Služieb, predovšetkým v rozsahu architekt zdravotníckych zariadení, projektant zdravotníckych stavieb, odborník pre medicinálne plánovanie, odborne spôsobilé osoby pre profesie – požiarna ochrana, svetelnotechnické podmienky, elektrické zabezpečenie, vzduchotechnika, tepelné hospodárstvo (ďalej len „Projektový tím“) musia byť riadne kvalifikované, kompetentné a skúsené na funkciu a činnosť ktorou boli poverené.
   7. Zhotoviteľ sa zaväzuje zabezpečiť dostatočné personálne obsadenie Projektového tímu tak, aby Investičný zámer dodal spôsobom dojednaným v bode 4.3. tejto Zmluvy.
7. **Cena za Dielo a Služby**
   1. Zmluvné strany sa dohodli, že Objednávateľ je povinný zaplatiť Zhotoviteľovi za vykonanie Diela a poskytnutie Služieb fixnú a konečnú odmenu v celkovej sume [●] EUR (slovom [●]) bez DPH, ku ktorej sa pripočíta daň z pridanej hodnoty podľa príslušných právnych predpisov (ďalej len „Cena“).
   2. V Cene sú zahrnuté všetky výdavky spojené s vykonávaním Diela a poskytovaním Služieb, vrátane náhrady výdavkov za všetky ostatné činnosti vykonávané na základe Zmluvy, ako aj všetky náklady, úhrady, režijné náklady akékoľvek druhu a prípravné práce, ktoré vznikli Zhotoviteľovi v súvislosti so Zmluvou, pričom na ich osobitnú náhradu nemá Zhotoviteľ nárok.
   3. Zmluvné strany sa dohodli, že Objednávateľ uhradí Cenu v nasledovných čiastkových platbách:
8. platba vo výške 30 % z Ceny po ukončení 1. Etapy,
9. platba vo výške 30% z Ceny po ukončení 2. Etapy,
10. platba vo výške 25% z Ceny po ukončení 3. Etapy,
11. platba vo výške 15% z Ceny po ukončení poskytovania Služieb podľa bodu 4.5. tejto Zmluvy.
    1. Úhrada jednotlivých čiastkových platieb Ceny sa bude realizovať na základe faktúr vystavených Zhotoviteľom, a to bezhotovostnou formou na účet Zhotoviteľa uvedený v tejto Zmluve. Prílohou faktúr za plnenie podľa bodu 7.3. písm. i. až iii. musí byť preberací protokol v zmysle bodu 4.4. tejto Zmluvy. Jednotlivé čiastkové platby Ceny sa budú považovať za uhradené v deň ich pripísania na účet Zhotoviteľa uvedený v tejto Zmluve.
    2. Faktúru Zhotoviteľ doručí Objednávateľovi na adresu sídla Objednávateľa na kontrolu a schválenie.
    3. Faktúra riadne vystavená Zhotoviteľom musí byť uhradená Objednávateľom bankovým prevodom na bankový účet uvedený v záhlaví Zmluvy najneskôr v lehote do 30 kalendárnych dní od jej doručenia Objednávateľovi.
12. **Zodpovednosť za vady, záruka**
    1. Zhotoviteľ zodpovedá za to, že Dielo bude zhotovené podľa tejto Zmluvy, ďalej zodpovedá za vady, ktoré Dielo bude mať v čase jeho odovzdania Objednávateľovi. Za vady vzniknuté po odovzdaní Diela zodpovedá iba vtedy, ak boli spôsobené porušením alebo opomenutím jeho povinností vykonať Dielo riadne.
    2. Zhotoviteľ nezodpovedá za vady Diela, ktoré boli spôsobené použitím podkladov / pokynov poskytnutých Objednávateľom a Zhotoviteľ ani pri vynaložení maximálnej odbornej starostlivosti nemohol zistiť ich nevhodnosť, prípadne na ňu upozornil Objednávateľa a ten na ich použití / plnení trval. Z uvedeného dôvodu sa Zhotoviteľ nemôže dostať do omeškania s vykonaním Diela.
    3. Zhotoviteľ poskytne Objednávateľovi záručnú dobu na Dielo v trvaní 2 (dva) roky. Záručná doba na Dielo začne plynúť riadnym odovzdaním Diela (ukončením 3. Etapy) Objednávateľovi.
    4. Zhotoviteľ sa zaväzuje bezplatne odstrániť vady Diela uplatnené v rámci oprávnenej reklamácie bez zbytočného odkladu, najneskôr však v lehote do 30 kalendárnych dní od uplatnenia reklamácie.
    5. Objednávateľ sa zaväzuje, že prípadnú reklamáciu vady Diela uplatní u Zhotoviteľa najneskôr v lehote do 10 pracovných dní od jej zistenia a to písomnou formou. Zhotoviteľ berie na vedomie, že vady Diela môžu byť Objednávateľom zistené až v ďalších fázach prípravy a realizácie Projektu, najmä pri príprave architektonickej štúdie a projektovej dokumentácie pre povoľovací proces podľa zákona č. 50/1976 Zb. stavebný zákon a takto zistené vady bude považovať za včas uplatnené za predpokladu, že budú u Zhotoviteľa písomne uplatnené najneskôr v lehote do 10 pracovných dní od jej zistenia.
    6. Zhotoviteľ berie na vedomie, že Objednávateľovi môže v súvislosti s vadami Diela vzniknúť škoda, najmä (no nie výlučne) z titulu nákladov na dodatočné práce pri príprave architektonickej štúdie a projektovej dokumentácie pre povoľovací proces podľa zákona č. 50/1976 Zb. stavebný zákon, ako aj z titulu časových strát spôsobených nevyhnutnosťou vykonania týchto dodatočných prác a škodu v zmysle tohto bodu Zmluvy sa Zhotoviteľ zaväzuje nahradiť Objednávateľovi.
13. **Doba trvania Zmluvy**
    1. Zmluvné strany sa dohodli, že táto Zmluva sa uzatvára na dobu určitú, a to odo dňa jej podpisu oboma Zmluvnými stranami do odovzdania Diela a poskytnutia Služieb Objednávateľovi podľa bodu 4.5. tejto Zmluvy.
    2. Pred uplynutím doby uvedenej v bode 9.1. tohto článku Zmluvy, môže Objednávateľ odstúpiť od Zmluvy podľa ustanovenia bodu 4.8. tejto Zmluvy. Objednávateľ je tiež oprávnený odstúpiť od Zmluvy v prípade, ak je Zhotoviteľ v omeškaní po dobu najmenej 14 kalendárnych dní s  plnením povinnosti poskytnúť Objednávateľovi riadnu súčinnosť podľa bodu 6.4. tejto Zmluvy.
14. **Záverečné ustanovenia**
    1. Táto Zmluva je platná dňom jej podpísania oboma Zmluvnými stranami a účinná dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky. Zhotoviteľ podpisom tejto zmluvy vyhlasuje, že bol oboznámený s povinnosťou objednávateľa zverejniť túto zmluvu v Centrálnom registri zmlúv vedenom na Úrade vlády SR, a to v zmysle § 47a zákona č. 40/1964 Zb. Občiansky zákonník v znení neskorších predpisov a súvisiacich predpisov.
    2. Zmeny alebo doplnky tejto Zmluvy možno vykonať iba vo forme písomných dodatkov podpísaných oboma Zmluvnými stranami.
    3. Otázky touto Zmluvou výslovne neupravené sa budú spravovať platným právnym poriadkom Slovenskej republiky, predovšetkým ustanoveniami Obchodného zákonníka.
    4. Objednávateľ podpisom tejto Zmluvy dáva Zhotoviteľovi výslovný súhlas na používanie označenia Diela na propagáciu svojej činnosti ako referenciu.
    5. V prípade ak sa niektoré ustanovenie tejto Zmluvy stane neplatným alebo neúčinným, nebude tým dotknutá platnosť a účinnosť ostatných ustanovení tejto Zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu potom, ako zistia, že niektoré ustanovenie tejto Zmluvy je neplatné alebo neúčinné, ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Zmluvy.
    6. Neoddeliteľnou súčasťou tejto Zmluvy sú Prílohy 1 - 6.
    7. Zmluvné strany vyhlasujú, že táto Zmluva je im zrozumiteľná a jasná, čo do obsahu aj rozsahu, bola uzavretá ako prejav ich slobodnej, vážnej a neomylnej vôle, ich zmluvná voľnosť nebola žiadnym spôsobom obmedzená a Zmluvu neuzavreli v tiesni, ani za nápadne nevýhodných podmienok a na znak súhlasu s jej obsahom ju vlastnoručne podpisujú.
    8. Táto zmluva je vypracovaná v šiestich vyhotoveniach, z ktorých tri si ponechá Objednávateľ a tri Zhotoviteľ

V ....................... dňa .................2018 V Bratislave, dňa .................2018

.................................................. .....................................................

Zhotoviteľ  **Rada riaditeľov**

Objednávateľ

Príloha č. 1 Špecifikácia ceny

Príloha č.2 Harmonogram a postup realizácie predmetu zákazky + s vyznačením termínov výrobných výborov

Príloha č.3 Návrh ceny na základe hodinových sadzieb pre naviac práce

Príloha č. 4 Zoznam subdodávateľov s podielom subdodávok ( ak sa uplatňuje )

Príloha č. 5 Doklady(viď. zoznam dokladov - vrchný list)

Príloha č. 6 Opis predmetu zákazky

**Príloha č. 1**

k zmluve o dielo

**Špecifikácia ceny**

Postup stanovenia výpočtu ponukovej ceny

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

...................................................................

Pečiatka a podpis štatutárneho zástupcu uchádzača

**Príloha č. 2**

k zmluve o dielo

**HARMONOGRAM A POSTUP REALIZÁCIE PREDMETU ZÁKAZKY**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

...................................................................

Pečiatka a podpis štatutárneho zástupcu uchádzača

**Príloha č. 3**

k zmluve o dielo

**NÁVRH CENY NA ZÁKLADE HODINOVÝCH SADZIEB PRE NAVIAC PRÁCE**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

Pre prípadné naviac práce uchádzač uvedie návrh hodinových cenových sadzieb pre tieto naviac práce v zmysle platného Sadzobníka pre navrhovanie ponukových cien projektových prác a inžinierskej činnosti ( UNIKA 2017**) bod 2 – Navrhovanie ceny na základe kalkulácie -**

**2.4 Návrh ceny na základe hodinových sadzieb**, kde sú uvedené minimálne hodinové sadzby.

Výška hodinovej sadzby pre jednotlivé kategórie prác je návrhom samotného uchádzača.

***Pre jednotlivé kategórie prác uchádzač navrhuje tieto hodinové sadzby:***

* *Vysokokvalifikované koncepčné a koordinačné práce......................EUR/hod.*
* *Veľmi náročné a koncepčné práce.....................................................EUR/hod.*
* *Menej náročné práce..........................................................................EUR/hod.*
* *Pomocné práce...................................................................................EUR/hod.*

...................................................................

Pečiatka a podpis štatutárneho zástupcu uchádzača

**Príloha č. 4**

k zmluve o dielo

**Zoznam subdodávateľov a podiel subdodávok**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

(**Povinnosť uchádzača** uviesť subdodávateľov a podiel subdodávok - ak najmenej 50 % z hodnoty plnenia podľa ponuky uchádzača, bude uchádzač zabezpečovať subdodávateľom alebo subdodávateľmi)

|  |  |  |  |  |  |
| --- | --- | --- | --- | --- | --- |
|  | **Subdodávateľ**  ( obchodné meno, sídlo alebo miesto podnikania, IČO) | **Kontaktná osoba**  (meno a priezvisko, tel. číslo, e-mail) | **Popis prác vykonávaných subdodávateľom**  (odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy vo finančnom vyjadrení v Eur bez DPH** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

...................................................................

Pečiatka a podpis štatutárneho zástupcu uchádzača

**Príloha č. 5**

k zmluve o dielo

**DOKLADY**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

**Zoznam dokladov:**

a) úradne overenú kópiu dokladu preukazujúceho uzatvorené poistenie zodpovednosti za škodu vzniknutú s výkonom činností uchádzača alebo jeho subdodávateľov tretej (inej) osobe, s platnosťou po celú dobu trvania uzatvorenej zmluvy o dielo, na poistnú sumu **minimálne 50.000,- EUR,**

b) úradne overenú kópiu dokladov preukazujúcich spôsobilosť podľa § 32 ods. 2 zákona o verejnom obstarávaní, každého subdodávateľa uchádzača.

c) úradne overenú kópiu dokladu o odbornej spôsobilosti Podľa § 34 ods. 1 písm. g) zákona **- údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov** (viď. taktiež bod 17 výzvy - 17.2.10,17.2.11)

...................................................................

Pečiatka a podpis štatutárneho zástupcu uchádzača

**Príloha č. 6**

k zmluve o dielo

**OpIS PREDMETU ZÁKAZKY**

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“**

...................................................................

Pečiatka a podpis štatutárneho zástupcu uchádzača

**ČASŤ D**

**PODMIENKY ÚČASTI UCHÁDZAČOV**

Informácie a formálne náležitosti nevyhnutné na splnenie podmienok účasti podľa § 32, § 33, § 34 zákona č.343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“)

Uchádzač musí vo verejnej súťaži spĺňať nasledovné podmienky účasti **(pre danú výzvu postačujú scan kópie dokladov):**

1. **Uchádzač musí spĺňať podmienky účasti týkajúce sa osobného postavenia uvedené v § 32 ods. 1 zákona a preukáže ich predložením originálnych dokladov alebo ich úradne overených kópií podľa § 32 ods. 2 zákona. Doklady musia byť aktuálne a musia odrážať skutočný stav v čase, v ktorom sa uchádzač zúčastňuje verejnej ponuky:**
   1. **výpis z registra trestov** nie starší ako tri mesiace, ktorým musí uchádzač preukázať v zmysle zákona, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe, nebol on ani jeho štatutárny orgán, ani člen štatutárneho orgánu právoplatne odsúdený za trestný čin, ktorého skutková podstata súvisí s podnikaním,
   2. **potvrdenie (potvrdenia) Sociálnej poisťovne a zdravotnej poisťovne** nie staršie ako tri mesiace, že uchádzač nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
   3. **potvrdenie miestne príslušného daňového úradu** nie staršie ako tri mesiace, že uchádzač nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
   4. **potvrdenie príslušného súdu** nie staršie ako tri mesiace, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
   5. **doklad, že je oprávnený dodávať** tovar, uskutočňovať stavebné práce alebo **poskytovať službu,**
   6. **čestným vyhlásením, že nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
   7. **ak uchádzač alebo záujemca má sídlo**, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
   8. **ak právo štátu uchádzača so sídlom**, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
   9. Doklady a dokumenty, ktorými uchádzač preukazuje osobné postavenie, vyhotovené v inom ako štátnom jazyku, t. j. v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka.
   10. **Ak je uchádzač zapísaný v zozname hospodárskych** subjektov/vedeným Úradom pre verejné obstarávanie/ môže preukázanie splnenia podmienok účasti podľa § 32 zákona doložiť daným výpisom z daného zoznamu.
2. **Uchádzač musí v ponuke predložiť nasledovné informácie a dokumenty, ktorými preukazuje finančné a ekonomické postavenie a preukáže ich predložením originálnych dokladov alebo ich úradne overených kópií,  Doklady musia byť aktuálne a musia odrážať skutočný stav v čase, v ktorom sa záujemca zúčastňuje verejnej súťaže:**
   1. Doklad podľa § 33 ods. 1 písm. a) zákona - **vyjadrenia banky alebo pobočky zahraničnej banky.**

Minimálna požadovaná úroveň štandardov:

Verejný obstarávateľ požaduje predloženie vyjadrenia banky/bánk alebo pobočky zahraničnej banky alebo zahraničnej banky, v ktorej/ktorých má uchádzač vedený účet, o solventnosti a o schopnosti plniť si finančné záväzky (napr. v nasledovnom znení: „Uchádzač **.... je schopný plniť svoje finančné záväzky, nebol a nie je v nepovolenom debete, v prípade splácania úveru dodržuje splátkový kalendár, jeho bežný účet nebol a ani nie je predmetom exekúcie“ a pod.).**

Zároveň uchádzač **predloží vyhlásenie podpísané štatutárnym orgánom uchádzača, že nemá vedené účty ani finančné záväzky v inej ako uvedenej/uvedených bankách**, ktorej/ktorých vyjadrenie predložil.

Odôvodnenie:

Na preukázanie schopnosti uchádzača prefinancovať realizáciu zákazky vlastnými prostriedkami alebo poskytnutým úverom banky, nakoľko zálohové platby a platba vopred sa nebude umožňovať.

* 1. Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukazuje písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.
  2. Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.

1. **Uchádzač musí v ponuke predložiť nasledovné informácie a dokumenty, ktorými preukazuje odbornú a technickú spôsobilosť na dodanie predmetu zákazky a preukáže ich predložením originálnych dokladov alebo ich úradne overených kópií. Doklady musia byť aktuálne a musia odrážať skutočný stav v čase, v ktorom sa zúčastňuje verejnej súťaže:**

3.2 Podľa § 34 zákona ods. 1 písm.. a) zákona – **zoznamom rovnakých alebo obdobných projektových prác/projektových dokumentácií** uskutočnených za predchádzajúce 3 (slovom: tri) roky od vyhlásenia verejného obstarávania s uvedením cien, miest a lehôt dodania a odberateľov; **dokladom je referencia,**

Minimálna požadovaná úroveň štandardov

Zoznamom projektových prác musí uchádzač preukázať, že za rozhodné obdobie, t.j. predchádzajúcich 3 roky uskutočnil projektové práce rovnakého alebo podobného charakteru ako je predmet zákazky s uvedením cien, lehôt dodania a odberateľov.

Každá uchádzačom predložená referencia musí spĺňať podmienky uvedené v § 12 ods. 2 zákona a každý iný uchádzačom predložený potvrdený dôkaz o plnení musí obsahovať minimálne:

- názov/obchodné meno a sídlo objednávateľa,

- názov/obchodné meno a sídlo zhotoviteľa,

- predmet zmluvy a jeho stručný opis,

- celkovú zmluvnú cenu v EUR bez DPH,

- identifikáciu (meno a priezvisko, kontakt - telefón a e-mail) osoby odberateľa/objednávateľa

Na vyčíslenie uvedených cien uskutočnených stavebných prác sa pri prepočte inej meny na EUR použije kurz Európskej centrálnej banky platný v deň odpovedajúci dňu zdaniteľného plnenia.

* 1. Podľa § 34 ods. 1 písm. g) zákona **- údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov** (viď. taktiež bod 17 výzvy - 17.2.10,17.2.11)

Minimálna požadovaná úroveň štandardov

Preukazuje predložením dokladu o odbornej spôsobilosti pre vyhotovenie predmetnej realizačnej projektovej dokumentácie.

* 1. **Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.** V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.

**Kvalifikácia** bude posudzovaná na základe

**a) Kvalifikácia**

Úspešný uchádzač pred podpisom zmluvy, ktorá bude výsledkom tejto súťaže je povinný predložiť:

1. Originál alebo úradne overenú kópiu dokladu preukazujúceho uzatvorené poistenie zodpovednosti za škodu vzniknutú s výkonom činností uchádzača alebo jeho subdodávateľov tretej (inej) osobe, s platnosťou po celú dobu trvania uzatvorenej **zmluvy o dielo, na poistnú sumu minimálne 50.000,-  EUR.**
2. Originál alebo overenú kópiu dokladov preukazujúcich spôsobilosť podľa § 32 ods. 2 zákona, **každého subdodávateľa uchádzača.**
3. Splnenie podmienok účasti možno preukázať predložením vyplneného **Jednotného európskeho dokumentu (ďalej len „JED“)** podľa § 39 ods. 1 zákona, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom.
   * 1. Z uchádzačom predloženého JED musí byť jednoznačne zrejmé, že svojím rozsahom, obsahom aj spôsobom preukazuje, že uchádzač ku dňu predkladania ponúk spĺňa podmienky účasti stanovené verejným obstarávateľom uvedené vo výzve n a predkladanie ponúk a je schopný túto skutočnosť preukázať, pričom doklady, ktoré predbežne nahradil predložením JED preukazujúce splnenie podmienok účasti, predloží verejnému obstarávateľovi na základe písomného vyžiadania. Uchádzač doručí doklady **do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.**
4. Ak sú uchádzač alebo jeho subdodávateľ zapísaní **v Registri partnerov verejného sektora predložia tento doklad v rámci tejto výzvy.**

**ČASŤ E**

**Kritériá na hodnotenie ponúk a SPôSOB**

**ich uplatnenia**

1. **Jediným kritériom výberu najvhodnejšej ponuky je:**
   1. **Cena za predmet zákazky**   **100 %**
2. **Hodnotenie ponúk uchádzačov je dané pridelením poradia úspešnosti podľa výhodnosti ceny za predmet zákazky uvedenej v ponuke. Úspešnou ponukou je ponuka uchádzača s najnižšou ponúkanou cenou za predmet zákazky. Poradie úspešnosti u ostatných ponúk sa určí na základe poradia cien za predmet zákazky, t.j. na druhom mieste v poradí úspešnosti ponúk sa umiestni ponuka s druhou najnižšou cenou za predmet zákazky.** 
   1. **Cena za predmet zákazky**

* **Hodnotí sa cena za predmet zákazky –** ako cenu za realizáciu diela ceny:

**„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“,** cena za dielo vyjadrená v EUR bez DPH, stanovená v súlade s bodom 1.1. časti *„C. Spôsob určenia ceny“*, tejto výzvy **(porovnávací parameter – najnižšia cena v EUR bez DPH**)*.*

1. **Verejný obstarávateľ vyhodnotí ponuky uchádzačov**, ktoré neboli vylúčené, výhradne len podľa kritérií určených v oznámení o vyhlásení výzvy na predloženie ponuky a v súťažných podkladov tejto výzvy a na základe pravidiel ich uplatnenia určených v týchto súťažných podkladoch výzvy.
2. **Verejný obstarávateľ zostaví poradie úspešnosti ponúk** na základe ceny za predmet zákazky.
3. **Úspešnou ponukou bude ponuka,** ktorá sa umiestnila na prvom mieste v poradí úspešnosti ponúk**, ktorej cena za predmet zákazky je najnižšia,** pri splnení všetkých požiadaviek kladených na predmet zákazky.

Spôsob hodnotenia

1. Uchádzač musí splniť **kvalifikačné predpoklady,** ktoré sú stanovené za účelom výberu kvalifikovanej spoločnosti s odbornými skúsenosťami, kvalifikáciou, kvalitou a spoľahlivosťou v realizácii architektonických a inžinierskych služieb, čo je základným predpokladom spracovania kvalitnej ponuky a následne vytvorenia kvalitného diela.
2. Najvýhodnejšia ponuka uchádzača spĺňajúceho kvalifikačné predpoklady a splnenia podmienok účasti a podmienok stanovených v tejto výzve a ponuka s najnižšou cenou bude vyhodnotená ako úspešná. S autorom úspešnej ponuky bude uzavretá zmluva o dielo.

**ČASŤ F**

**Návrh uchádzača na plnenie kritérií na hodnotenie ponúk**

Uchádzača (meno, názov): .........................................................

Sídlo (adresa): .........................................................

.........................................................

**Poznámka:** **Hrubo orámované časti vyplní uchádzač !!!**

Pri nedostatku miesta použite čistý papier.

Návrh uchádzača na plnenie kritérií na hodnotenie ponúk je uvedený v nasledovnej tabuľke:

**Cena za predmet zákazky 100 %**

|  |  |
| --- | --- |
| **Popis:**  **Cena za predmet zákazky – cena za dielo,** ako ponukovú cenu za dodávku diela:  **„Projekt pre investičný zámer – overovacia štúdia rekonštrukcie a modernizácie zdravotníckeho zariadenia Univerzitná nemocnica Bratislava“,** v EUR bez DPH. | **Cena (a):**  **...............................** |
| Štruktúra „Ceny za predmet zákazky (ceny za dielo) | |
| **a/ Cena za projektovú činnosť bez DPH** |  |
| **b/ DPH 20%** |  |
| **c/ Cena diela celkom s DPH** |  |

...................................................................

Pečiatka a podpis štatutárneho zástupcu uchádzač